2011.gada 27. septembrī Noteikumi Nr. 734

Rīgā (prot. Nr. 55 12.§)

**Grozījumi Ministru kabineta 2009.gada 15.decembra noteikumos Nr.1484 "Noteikumi par personas īpašuma stāvokļa un ienākumu līmeņa atbilstību valsts nodrošinātās juridiskās palīdzības piešķiršanai pārrobežu lietās un lietās atbilstoši Latvijas Republikas noslēgtajām starptautiskajām saistībām un minētās atbilstības izvērtēšanas kārtību"**

Izdoti saskaņā ar

Valsts nodrošinātās

juridiskās palīdzības likuma

3.panta trešo daļu

1. Izdarīt Ministru kabineta 2009.gada 15.decembra noteikumos Nr.1484 "Noteikumi par personas īpašuma stāvokļa un ienākumu līmeņa atbilstību valsts nodrošinātās juridiskās palīdzības piešķiršanai pārrobežu lietās un lietās atbilstoši Latvijas Republikas noslēgtajām starptautiskajām saistībām un minētās atbilstības izvērtēšanas kārtību" (Latvijas Vēstnesis, 2009, 204.nr.) šādus grozījumus:

1.1. izteikt noteikumu nosaukumu šādā redakcijā:

"**Noteikumi par personas īpašuma stāvokļa un ienākumu līmeņa atbilstību valsts nodrošinātās juridiskās palīdzības piešķiršanai**";

1.2. izteikt 1.punktu šādā redakcijā:

"1. Noteikumi nosaka gadījumus, kādos par atbilstošu valsts nodrošinātās juridiskās palīdzības piešķiršanai uzskatāms īpašuma stāvoklis un ienākumu līmenis personai, kurai atbilstoši Latvijas Republikas noslēgtajām starptautiskajām saistībām ir tiesības uz valsts nodrošināto juridisko palīdzību, personai, kurai nepieciešama valsts nodrošinātā juridiskā palīdzība pārrobežu strīdos un kuras pastāvīgā dzīvesvieta vai domicils ir kāda no Eiropas Savienības dalībvalstīm, kā arī ārzemniekam, kurš Imigrācijas likumā noteiktajos gadījumos un kārtībā ir pakļauts izraidīšanas procedūrai (turpmāk – pieprasītājs), un minētās atbilstības izvērtēšanas kārtību.";

1.3. aizstāt 6.punktā vārdus "iesniegumā par valsts nodrošināto juridisko palīdzību" ar vārdiem "Valsts nodrošinātās juridiskās palīdzības likumā noteiktajā iesniegumā";

1.4. aizstāt 7.punktā vārdus "iesniegumu par valsts nodrošināto juridisko palīdzību" ar vārdiem "Valsts nodrošinātās juridiskās palīdzības likumā noteikto iesniegumu".

2. Noteikumi stājas spēkā 2011.gada 23.decembrī.

Ministru prezidents V.Dombrovskis

Tieslietu ministrs,

iekšlietu ministra

pienākumu izpildītājs A.Štokenbergs